དེ་རྗེས་སྲིད་སྐྱོང་བློ་བཟང་སེང་གེས་ཆོས་ལུགས་མཐུན་སྒྲིལ་གྱི་གལ་གནད་སྤྱི་དང་ལྷག་པར་བོད་བརྒྱུད་ནང་བསྟན་གྱི་ས་དགེ་བཀའ་རྙིང་རིས་སུ་མ་ཆད་པ་གཡུང་དྲུང་བོན་དང་བཅས་པའི་ཆོས་ལུགས་ཕན་ཚུན་ལོ་རྒྱུས་ཀྱི་ཞན་ཆ་རྣམས་རྒྱབ་ལ་སྐྱུར་ཏེ་ལེགས་པའི་ཆ་རྣམས་ཚུལ་བཞིན་དུ་བླངས་ནས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་བླང་དོར་བཀའ་སློབ་རིམ་བསྩལ་ལྟར་བོད་བརྒྱུད་ནང་བསྟན་ཙམ་མ་ཟད།འཛམ་གླིང་ནང་གི་ཆོས་ལུགས་འདྲ་མིན་མང་དག་ཅིག་ཡོད་པ་དེ་དག་ཐུགས་མཐུན་ཁྲིམས་གཙང་ཡོང་ཐབས་ལ་འབད་དགོས་པ་གལ་འགང་ཧ་ཅང་ཆེན་པོ་ཡིན་པ་དང་།དེང་སྐབས་ཡི་ཤུ་དང་ཁ་ཆེའི་ཆོས་ལུགས་སོགས་ཆོས་ལུགས་ནང་ཁུལ་དབར་ཕྲན་བུའི་བཤད་སྲོལ་མི་མཐུན་པ་སོགས་ལ་སྙད་དེ་ཕན་ཚུན་གསོད་རེས་བྱས་པ་ཙམ་དུ་མ་ཟད།དེང་སྐབས་འབར་མ་དང་སིངྒ་ལའི་ནང་དུ་ནང་པའི་དགེ་འདུན་པ་ཁག་གཅིག་གིས་ཁ་ཆེའི་གྲངས་ཉུང་མི་རིགས་ཚོར་འཚེ་བའི་དྲག་སྤྱོད་སྤེལ་བཞིན་ཡོད་པ་ནི་ཧ་ཅང་བློ་ཕམ་གྱི་གནས་ཤིག་ཡིན་སྐོར་གསུངས།